Na temelju članaka 26. i 27. Zakona o radu (Narodne novine broj 93/14, 127/17 i 98/19) te članaka 58. i 153. Statuta Osnovne škole Mertojak Split i Statutarne odluke o izmjenama Statuta Školski odbor Osnovne škole Mertojak nakon prethodnog savjetovanja sa *sindikalnim povjerenikom s ovlastima Radničkog vijeća*, na sjednici održanoj **3.12.2020**. godine donio je

PRAVILNIK O IZMJENAMA PRAVILNIKA O RADU

Članak 1.

Članak 13. Pravilnika o radu KLASA: 003-05/19-01-2, URBROJ: 2181-50/19-01-2 od 5. 6. 2019. godine mijenja se i glasi:

Članak 13.

*''Radni odnos u Školi zasniva se u pravilu na temelju natječaja.*

*Potreba za radnikom prijavljuje se upravnom tijelu Splitsko-dalmatinske županije nadležnom za poslove obrazovanja (u daljnjem tekstu: Upravno tijelo) koje vodi evidenciju o radnicima za kojima je prestala potreba u cijelosti ili u dijelu radnog vremena.*

*Ako u evidenciji postoji odgovarajuća osoba, na prijedlog Upravnog tijela, Škola može zasnovati radni odnos s osobom koja ispunjava uvjete za zasnivanje radnog odnosa za koje je Škola prijavila potrebu.*

*Nakon što je Upravno tijelo obavijestilo Školu da u evidenciji nema odgovarajuće osobe, odnosno nakon što se ravnatelj Škole istom tijelu pisano očitovao o razlozima zbog kojih nije primljena upućena osoba Škola objavljuje natječaj.*

*Način objave i sadržaj natječaja, postupak procjene i vrednovanja kandidata, imenovanje i način rada povjerenstva koje sudjeluje u procjeni i vrednovanju kandidata i drugo vezano uz zapošljavanje na radnim mjestima u Školi provode se u skladu s Pravilnikom o postupku zapošljavanja te procjeni i vrednovanju kandidata za zapošljavanje.*

*Ako se na natječaj ne javi osoba koja ispunjava uvjete iz članka 105. Zakona o odgoju i obrazovanju u osnovnoj i srednjoj školi, natječaj će se ponoviti u roku od pet (5) mjeseci, a do zasnivanja radnog odnosa na osnovi ponovljenoga natječaja radni se odnos može zasnovati s osobom koja ne ispunjava propisane uvjete.''*

Članak 2.

U članku 14. stavku 1. podstavak 2. mijenja se i glasi:

*''s osobom kojoj je ugovor o radu na neodređeno vrijeme otkazan zbog gospodarskih, tehničkih ili organizacijskih razloga i koja se nalazi u evidenciji upravnog tijela Splitsko-dalmatinske županije nadležnog za poslove obrazovanja''*

Članak 4.

Ovaj Pravilnik stupa na snagu istekom osmoga (8) dana od dana objave na oglasnoj ploči Škole.

KLASA: 003-05/20-01-6

URBROJ: 2181-50/20-01-208

Split, 3.12.2020.

|  |  |
| --- | --- |
|  | Predsjednica Školskog odbora:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nives Tomec |
|  |  |

Ovaj Pravilnik objavljen je na oglasnoj ploči Škole dana 4.12.2020. godine, a stupio je na snagu dana 12.12. 2020. godine.

|  |  |
| --- | --- |
|  | Ravnateljica |
|  | \_\_\_\_\_\_\_\_\_\_\_\_  Ines Budić |
|  |  |